Deg ubrid n tuɣalin yettneḍ ɣef yiman-is am uzrem, yettbin ɣef wudem-is zeɛaf. Seya ar d-tawweḍ lǧemɛa, yufa-d amgar isedded d kra lecɣal niḍen ad ten-iṣeggem.Qqimaɣ d uqjun-iw tmuqqul-aɣ-t ma yella ahat anda at-ɛawneɣ, d acu kan ur yeḥewaǧ hed, yezra d acu d wamek ara yexxdem. Deg yiwen yiḍ din din mebla ma nebena fell-as, teɣli-d tewaɣit ɣef uqqaru-neɣ, aqjun yesglaf, nwiɣ d iṭij id-yeɣlin ɣef temurt-nneɣ, amzun d kraḍt n tṣebḥit, yemma tbedd ɣef umnar n tebburt texlaɛ, iffasen-is ɣef uqaṛṛu-s, wetma teffar kan deg umkanis, teqqim ɣef tgertilt, iffasen-is ɣen yimi-s.